ભાસ્કર રોજ હવેલીમાં બાપુનાં બાળકોને ભણાવવા જાય છે તેની જાણ થઈ ત્યારે આખા સ્ટાફના પેટમાં ફળફળતું તેલ રેડાયું, ગામમાં તેનું અને તેની માતાનું માન અનેકગણું વધી ગયું. હર્ષ અને સૂરજબા અંગ્રેજીમાં રસ લેતાં થયાં હતાં. સૂરજબાએ સારા માર્ક મેળવ્યા. અંગ્રેજી વિષયથી ફફડતી સૂરબાએ કૉલેજમાં મુખ્ય વિષય અંગ્રેજી રાખ્યો. બાપુએ હવેલી પાસેનું મહેમાનો માટે વપરાતું ઘર ખાલી કરી આપ્યું ત્યારે ભાસ્કરને પ્રોફેસર ન હોવાનું દુઃખ ઓસરી ગયું.